Fyritíðarpensjón og Samhaldsfasti verða ikki roknað sum skattskyldug inntøka og ávirka tí ikki pensjónsútgjaldið Grundarlagið fyri pensjónsútrokningini er vanliga seinast uppgjørda skattskylduga inntøkan. Fyrstu ferð, tú fært pensjón útgoldna, verður útgjaldið í ávísum førum grundað á væntaða inntøku. Hetta er t. d. støðan, um tú gevst at arbeiða, og inntøkan broytist. Umrokning við inntøkubroytingum Til ber at umrokna pensjónina, um fyritíðarpensjónistur gevst at arbeiða ella fer til arbeiðis, ella um inntøka hansara broytist av øðrum orsøkum. Tað merkir, at fyritíðarpensjónin í staðin verður roknað eftir væntaðari inntøku. Endamálið er, at útgjaldið er so rætt sum til ber, so sleppast kann undan, at tú seinni fært eitt afturgjaldskrav. Hevur tú spurningar, ert tú vælkomin at venda tær til Almannaverkið. Tú kanst eisini rokna tína pensjón á okkara roknara, sum liggur her. Svartíð Almannaverkið hevur sum mál at svara umsókn um pensjón vegna einkjustøðu innan 14 dagar. Aftrat kemur tíðin, tað tekur at fáa møguligar upplýsingar til vega.